Különgéppel utazik Cozma temetésére a veszprémi kézicsapat
Különgéppel utazik pénteken Marian Cozma temetésére, Bukarestbe az MKB Veszprém KC küldöttsége - adott tájékoztatást Hunyadfalvy Ákos, a sportklub társadalmi elnöke csütörtökön.
Az elnök elmondta: a kézilabdacsapat - a még kórházban lévõ Ivan Pesic és Zarkó Sesum kivételével - teljes létszámban ott lesz játékostársuk, Marian Cozma pénteken 9 órakor tartandó bukaresti temetésén. A csapattal tart természetesen Mocsai Lajos vezetõedzõ és Csoknyai István edzõ is.
A sportklub és a város mintegy 25 tagú hivatalos küldöttségében ott lesz Debreczenyi János, Veszprém polgármestere és Lasztovicza Jenõ, a Veszprém Megyei Közgyûlés elnöke.
Az MKB Veszprém KC részérõl Hunyadfalvy Ákos és Magyarády Péter gazdasági elnök utazik a különgéppel. Hajnal Csaba, a klub ügyvezetõ igazgatója már csütörtökön kiutazott Bukarestbe - tájékoztatott a társadalmi elnök.
A szertartást a Duna Televízió élõben közvetíti.
Hunyadfalvy Ákos elmondta, hogy a játékosok és a vezetõk a temetés után azonnal haza utaznak, este már Veszprémben lesz Mocsai Lajos és csapata.